Jääpallon maailmancup

Jääpallon maailmancup on kansainvälinen seurajoukkueiden jääpalloturnausturnaus. Turnaus järjestetään vuosittain ennen sarjakauden alkua lokakuun viimeisellä viikolla Ruotsissa. Turnaukseen osallistuu tavallisesti joukkueita Suomesta, Norjasta, Ruotsista ja Venäjältä, mutta ajoittain myös Yhdysvalloista ja Kazakstanista. Suomesta edustusoikeuden jääpallon maailmancupiin saavat edelliskauden Bandyliigan kaksi parasta joukkuetta. Vuonna 1974 ensimmäistä kertaa järjestetyn turnauksen nimi on vaihdellut vuosien saatossa. Nykyään se tunnetaan nimellä Göransson Arena World Cup. Myös naisten ja poikajunioreiden seurajoukkueille järjestetään omat maailmancupturnaukset. Jääpallon naisten maailmancup pelataan Edsbynissä, Ruotsissa, ja poikien turnaus, Mini World Cup, Bollnäsissä, Ruotsissa. == Historia == Ensimmäinen DAF-cupen pelattiin Ljusdalissa lokakuun lopussa 1974. Cupin järjestämisen takana oli sen aikainen Ruotsin Jääpalloliiton PR-komitean jäsen ja Ljudals BK:n valmentaja Björn Swartswe, jonka mielestä myös jääpallolla oli oltava suunnistuskilpailu Tiomilan kaltainen kauden aloittava suurtapahtuma. Sekä päivällä että yöllä käytävän suunnistuskilpailun pohjalta muovautui jääpalloturnaus, jossa otteluita pelattiin päivän lisäksi myös yöllä. "Yöjääpallosta" (ruots. nattbandy) tulikin käsite erityisesti Ruotsissa. Ensimmäiseen DAF-cupeniin osallistui 16 joukkuetta. Vuonna 1980 Ljusdalin turnaus sai maailmancupin statuksen. Ainoana suomalaisjoukkueena arvostetun turnauksen voittoon on pystynyt Oulun Luistinseura vuonna 1976. Vuonna 2006 osallistuvien joukkueiden määrää nostettiin 16:sta 20:een, mutta vuoden 2008 turnauksessa palattiin takaisin vanhaan 16 joukkueeseen. Kansainvälinen jääpalloliitto vaati vuoden 2008 turnauksen jälkeen, että maailmancup on jatkossa pelattava sisätiloissa. Sen johdosta turnaus päätettiin siirtää vuosiksi 2009 ja 2010 väliaikaisesti Sandvikeniin, jonne oli valmistunut uusi jääpallohalli, Göransson Arena. === Nimihistoria === Vuosien saatossa kisatapahtumasta on käytetty seuraavia nimityksiä: *1974–1975: DAF-cupen *1976–1979: Dex-cupen *1980–1983: Dex World Cup *1984–1985: World Cup Ljusdal *1986–1998: SJ World Cup *1999–2001: Ljusdal World Cup *2002–2004: Bandy World Cup *2005: Polar Bandy World Cup *2006–2008: ExTe World Cup *2009–: Göransson Arena World Cup == Voittajat == 1974: Sandvikens AIK 1975: Brobergs IF 1976: Oulun Luistinseura 1977: Brobergs IF 1978: Brobergs IF 1979: Edsbyns IF 1980: IF Boltic 1981: IF Boltic 1982: Jenisei Krasnojarsk 1983: Brobergs IF 1984: Jenisei Krasnojarsk 1985: IF Boltic 1986: IF Boltic 1987: Västerås SK 1988: Vetlanda BK 1989: Västerås SK 1990: Zorki Krasnogorsk 1991: Edsbyns IF 1992: IK Sirius 1993: Vetlanda BK 1994: Västerås SK 1995: IF Boltic 1996: IF Boltic 1997: Västerås SK 1998: Falu BS 1999: Hammarby IF 2000: Västerås SK 2001: Hammarby IF 2002: Sandvikens AIK 2003: Arkangelin Vodnik 2004: Arkangelin Vodnik 2005: Bollnäs GoIF 2006: Moskovan Dynamo 2007: Moskovan Dynamo 2008: Edsbyns IF 2009: Hammarby IF 2010: Dynamo Kazan 2011: HK Jenisei 2012: HK Zorki 2013: Moskovan Dynamo 2014: Västerås SK 2015: HK Jenisei 2016: Västerås SK 2017: Sandvikens AIK 2018: Villa Lidköping BK 2019: Bollnäs GoIF 2020: ei pelata == Suomalaiset joukkueet maailmancupissa == {| class="wikitable" style="margin: 0 0 0 0;" 1975 OLS 1976 OLS, HIFK 1977 OLS 1978 HIFK, Veiterä 1979 OLS 1980 HIFK, Veiterä 1981 OLS, Akilles 1982 HIFK, OLS 1983 OLS, HIFK 1984 HIFK, OLS == Katso myös == *Jääpallon naisten maailmancup *Mini World Cup == Lähteet == * * == Aiheesta muualla == *Viralliset nettisivut (ruotsiksi) Luokka:Jääpallokilpailut Luokka:Ruotsin urheilutapahtumat Luokka:Ljusdalin kunta